ઇન્ટરનેશનલ ડેસ્કઃ અમેરિકાના પ્રેસિડન્ટ ડોનાલ્ડ ટ્રમ્પે કહ્યું કે, કડક વલણ છતાં ભારત વોશિંગ્ટનની સાથે વેપાર સમજૂતી કરવા માટે આતુર છે. તેઓએ કહ્યું કે, ભારત તરફથી બીજાં દિવસે કોલ આવ્યો, અધિકારીઓએ કહ્યું કે, પહેલીવાર વેપાર સમજૂતી કરવા ઇચ્છીએ છીએ. જો કે, ટ્રમ્પે આ ફોન કોનો આવ્યો હતો તે અંગે ખુલાસો કર્યો નથી. ન્યૂઝ એજન્સી અનુસાર, ટ્રમ્પ ભારત અને ચીન જેવી અર્થવ્યવસ્થાઓને મળતી સબસિડી બંધ કરવા ઇચ્છે છે. તેઓની નજરમાં અમેરિકા વિકાસશીલ છે. તેઓ ઇચ્છે છે કે, અન્ય દેશોની સરખામણીએ અમેરિકા ઝડપથી વિકાસ કરે.